Virallinen lehti nro C 289 , 11/10/1999 s. 0077



KIRJALLINEN KYSYMYS E-3717/98 esittäjä(t): José Valverde López (PPE) komissiolle (11. joulukuuta 1998) Aihe: Metyylibromidi: otsonikerrosta heikentäviä aineita koskeva komission ehdotus Otsonikerrosta heikentäviä aineita koskevassa neuvoston asetusehdotuksessa poistetaan maataloudessa käytettävä puhdistusaine metyylibromidi käytöstä vuonna 2001. Tämä määräys merkitsee sitä, että syyskuussa 1997 Montrealin pöytäkirjassa vuodeksi 2005 asetettua kieltoa aikaistetaan. Euroopan maissa ainoastaan erityisen rekisterin omaavat yritykset ja erikoistuneet käyttäjät voivat käyttää metyylibromidia. Näistä käyttäjistä 95 % ilmaisi vuonna 1996 käytännön halunsa poistaa ympäristöpäästöt käyttämällä parempia ja kehittyneempiä saatavilla olevia tekniikkoja. Tutkimuslaitosten viimeiset tutkimukset ovat osoittaneet, että 95 % metyylibromidipäästöistä voidaan poistaa parempien tekniikkojen, kuten läpäisemättömien muovien, käytöllä. Aikaistetulla käyttökiellolla olisi huomattava vaikutus moniin EU:n maanviljelijöihin sekä negatiiviset seuraukset monille köyhille maatalousalueille. Onko aikaistetusta käyttökiellosta annettu päätös tehty ottaen huomioon, että tuottajat ehdottavat nyt päästöjen poistamista ja metyylibromidin käytön otsonikerrokseen aiheuttamien vaikutusten vähentämistä parempien tekniikkojen käytön avulla ja että tietyissä paikallisissa olosuhteissa ei ole olemassa vaihtoehtoisia tuotteita maaperän puhdistamiseen? Komission jäsenen Ritt Bjerregaardinkomission puolesta antama vastaus (8. helmikuuta 1999) Metyylibromidista luopumista koskevan komission ehdotuksen(1) liitteessä V edellytetään, että jos metyylibromidin käyttöä jatketaan luopumisen jälkeen kriittisiin käyttötarkoituksiin myönnettävien poikkeusten perusteella, olisi käytettävä parasta saatavilla olevaa tekniikkaa päästöjen vähentämiseksi. Samanlainen vaatimus esitetään myös 16 artiklan 2 kohdassa, joka koskee varotoimia metyylibromidivuotojen estämiseksi kaasutuksessa. Molemmista vaatimuksista kuvastuu se, että päästöjen vähentämiseksi on saatavilla muoveja, jotka ovat käytännössä läpäisemättömiä, minkä kaasutuslaitteiden ja metyylibromidin käyttäjät ovat tuoneet esiin. Pelkästään näiden muovien käyttö ei riitä Montrealin pöytäkirjassa vaadittuun täydelliseen metyylibromidin tuotannosta ja käytöstä luopumiseen. Vaikka kaikkia käytettävissä olevia päästöjen vähentämistoimia on rohkaistava väliaikaisina toimenpiteinä, otsonikerroksen täydellinen suojaaminen edellyttää, että metyylibromidi korvataan otsonikerroksen kannalta paremmilla vaihtoehdoilla. Jos jotkin paikalliset olosuhteet, kuten maaperä, kaltevuus tai ilmasto, tekevät metyylibromidin vaihtoehtojen käytön teknisesti ja taloudellisesti mahdottomaksi, komissio ehdottaa kriittisiin käyttötarkoituksiin myönnettävän poikkeuksen soveltamista. Tällöin metyylibromidia voitaisiin käyttää, kunnes löydetään toteuttamiskelpoinen vaihtoehto. Poikkeusta voidaan soveltaa myös Montrealin pöytäkirjassa määrätyn vuonna 2005 tapahtuvan luopumisen jälkeen. Tämä edellyttää kaikkien sopimuspuolten hyväksyvän, että metyylibromidin erityiset käyttötarkoitukset ovat kriittisiä, koska riittävän hyviä vaihtoehtoja ei ole löydetty. (1) KOM(98) 398 lopullinen.